text: Dreng udsat for groft overfald
  06 september 2012 kl. 11.10
  Politiet efterlyser en ung mand, der i går overfaldt en 14-årig dreng.
  En 14-årig dreng blev i går morges overfaldet, da han var på vej til sin skole i Haderslev.
  Drengen kom cyklende sammen med en kammerat, da overfaldsmanden kom kørende bagfra på en knallert - eller scooter - og sparkede den 14-årige af cyklen.
  Drengen blev efterfølgende behandlet på sygehuset for hjernerystelse og læsioner i hovedet.
  Overfaldet skete på cykelstien fra Hammelev mod Haderslev ud for Industriområdet Melskov.
  Overfaldsmanden beskrives som:
  ? Mand
  ? 15 ? 20 år 
  ? 180-185 cm. høj og almindelig af bygning 
  ? Iført sort styrthjelm, sort North Face jakke med hvidt logo bag på, mørke bukser, mørke sko eller sneakers og havde mørk taske på ryggen af mærket Eastpak 
  Han kørte på en knallert eller scooter af nyere model, men af ukendt mærke. Den var sort, muligvis med påført blåt/hvidt klistermærke
  Ved du noget, hører politiet gerne fra dig. Politiet har tlf. 114.S
  